વીવી રસ ધરાવતા સ્થાનિક સામાજિક સભ્યોને ઓછા ખર્ચાળ કેમેરાની મદદથી વીડિયો શૂટિંગ કરતાં શીખવીને ‘વીડિયો વોલન્ટિયર્સ’ બનાવે છે. એટલું જ નહીં, તેઓ સમાચાર શોધતાં, તેને મઠારતાં અને આખરે સમસ્યાને આવરી લઈ શુટિંગ કરવાની પણ તાલિમ આપે છે. સાથેસાથે દરેકનાં મંતવ્યો અને ઇચ્છિત પરિણામનો પણ સમાવેશ કરવામાં આવે છે. ત્યાર પછી આ વીડિયો વીવીની ગોવા સ્થિત ઓફિસે મોકલવામાં આવે છે જ્યારે એક ટીમ તેને એડિટ કરે છે અને ત્યાર પછી અસર ઊભી કરવા માટે તેને પ્રસારિત કરવામાં આવે છે.